Aarbeie. 'n Aarbei is 'n sagte, rooi vrug met ’n delikate smaak. Die plant (Fragaria chiloensis, familie Rosaseae) het ’n klawerblaar, grof, getand en harig van onder. Die vyf blomblare is wit. Tuinsoorte is afkomstig van die wilde aarbei, oorspronklik uit Wes-Chili. Nuwe plantjies groei uit knoppe aan kruipende stingels genoem uitlopers. Aarbeie is ryk aan vitamine C. Dit word algemeen rou geëet of vir die maak van konfyt gebruik. Weens die sterk aroma word dit ook as smaakversterker gebruik, onder andere in jogurt. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.